CELEX: 22012D0025(01)
Language: sl
Date: 2012-02-10 00:00:00
Title: Sklep Skupnega odbora EGP št. 25/2012 z dne 10. februarja 2012 o spremembi Priloge XIII (Promet) k Sporazumu EGP

21.6.2012   
            
            
               SL
            
            
               Uradni list Evropske unije
            
            
               L 161/30
            
         SKLEP SKUPNEGA ODBORA EGP
   št. 25/2012
   z dne 10. februarja 2012
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 165/2011 z dne 19. decembra 2011 (1).
            
         
               (2)
            
            
               Uredbo Komisije (EU) št. 36/2010 z dne 3. decembra 2009 o vzorcih dovoljenj Skupnosti za strojevodje, dopolnilnih spričeval, overjenih kopij dopolnilnih spričeval in obrazcev vlog za dovoljenja za strojevodje v skladu z Direktivo 2007/59/ES Evropskega parlamenta in Sveta (2), kakor je bila popravljena z UL L 286, 4.11.2010, str. 22, je treba vključiti v Sporazum –
            
         SPREJEL NASLEDNJI SKLEP:
   Člen 1
   Za točko 42ga (Sklep Komisije 2010/17/ES) Priloge XIII k Sporazumu se vstavi naslednje:
   
               „42 gb
            
            
               
                  32010 R 0036: Uredba Komisije (EU) št. 36/2010 z dne 3. decembra 2009 o vzorcih dovoljenj Skupnosti za strojevodje, dopolnilnih spričeval, overjenih kopij dopolnilnih spričeval in obrazcev vlog za dovoljenja za strojevodje v skladu z Direktivo 2007/59/ES Evropskega parlamenta in Sveta (UL L 13, 19.1.2010, str. 1), kakor je bila popravljena z UL L 286, 4.11.2010, str. 22.
               Za namen tega sporazuma veljajo določbe Uredbe z naslednjimi prilagoditvami:
               
                           (a)
                        
                        
                           Izraza ‚vzorec Skupnosti‘ in ‚vzorec Evropskih skupnosti‘ v Uredbi in njenih prilogah se nadomestijo z izrazom ‚vzorec EGP‘, kadar dovoljenje, dopolnilno spričevalo, overjena kopija dopolnilnega spričevala ali obrazec vloge za dovoljenje za strojevodje izda država Efte.
                        
                     
                           (b)
                        
                        
                           V Prilogi I, oddelek 3(c), se uvodni stavek glede na države Efte nadomesti z:
                           ‚razpoznavni znak države Efte, ki izdaja dovoljenje, je natisnjen v črni barvi in obkrožen s črno elipso.‘
                        
                     
                           (c)
                        
                        
                           V Prilogi I, oddelek 3(c), se doda naslednje:
                           
                                       ‚N
                                    
                                    
                                       :
                                    
                                    
                                       Norveška‘.
                                    
                                 
                     
                           (d)
                        
                        
                           V Prilogi I, oddelek 3(d), se doda naslednje:
                           
                                       ‚norveško
                                    
                                    
                                       :
                                    
                                    
                                       FØRERBEVIS‘.
                                    
                                 
                     
                           (e)
                        
                        
                           V Prilogi I, oddelek 6, se glede na države Efte doda naslednje:
                           ‚Razpoznavni znak države Efte, ki izdaja dovoljenje, je natisnjen v skladu z oddelkom 3(c) te priloge.‘
                        
                     
                           (f)
                        
                        
                           Kvadrat z 12 zvezdami v dopolnilnem spričevalu, overjeni kopiji dopolnilnega spričevala in obrazcu vloge za dovoljenje za strojevodje dopolnilnem certifikatu iz Priloge II, oddelek 4, Priloge III, oddelek 4 in Priloge IV oddelek 2 se glede na države Efte nadomesti razpoznavnim znakom države Efte, ki izdaja dovoljenje, natisnjenim v črni barvi in obkroženim s črno elipso.“
                        
                     
         Člen 2
   Besedilo Uredbe (EU) št. 36/2010, kakor je bila popravljena z UL L 286, 4.11.2010, str. 22, v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 11. februarja 2012, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 10. februarja 2012
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 76, 15.3.2012, str. 57.
   
      (2)  UL L 13, 19.1.2010, str. 1.
   
      (3)  Navedena ni nobena ustavna zahteva.